als_Latn dik_Latn sag_Latn
Tekst Shkollor /
Qytetari 10
Nëpërmjet këtij teksti nxënësit: do të pajisen me njohuritë e domosdoshme praktike për ligjet dhe me aftësitë për t’i përdorur ato në jetën e përditshme; do të rritin nivelin e përvetësimit dhe të kuptimit të parimeve dhe vlerave, që qëndrojnë në themel të kushtetutës e të ligjeve që rregullojnë marrëdhëniet në të gjitha fushat e jetës dhe të veprimtarisë njerëzore; do të rritin nivelin e ndërgjegjësimit dhe të njohurive për çështjet dhe kundërshtitë e sotme lidhur me ligjin dhe zbatimin e tij në fushat kryesore të veprimtarisë njerëzore; do të rritin ndjenjën e tolerancës, të paanshmërisë dhe të drejtësisë; do të zhvillojnë vullnetin dhe aftësinë për të zgjidhur mosmarrëveshjet përmes rrugës (mekanizmave) zyrtare dhe kur është e nevojshme, përmes rrugës (mekanizmave) jozyrtare; do të zhvillojnë më tej aftësitë bazë si: të menduarit kritik dhe arsyetimi, komunikimi, vëzhgimi, zgjidhja e problemit etj.
Edukimi për karrierën dhe aftësimi për jetën10
Nëpërmjet këtij teksti nxënësit do të aftësohen për të zhvilluar një mënyrë jetese aktive të shëndetshme dhe të sigurt, të zbatojnë sjellje që parandalojnë sëmundje, dobësi dhe rreziqe të ndryshme për vete dhe për të tjerët në mënyrë që të bëhen veprimtarë aktivë në sigurimin e një mjedisi të shëndetshëm e bashkëpunues.
Po kështu temat e këtij teksti do ta orientojnë nxënësin në parandalimin e sjelljeve të rrezikshme në të gjitha fushat dhe veprimtaritë e jetës së përditshme.
Tematika e tekstit është ndarë në tri pjesë:
Edukimi shëndetësor
Sjellja e sigurt
Ndihma e parë
Ky tekst do t’i ndihmojë nxënësit të jenë të informuar për të gjitha veprimet që kryejnë në jetën e përditshme, të zgjidhin probleme apo të mendojnë e veprojnë në mënyrë kritike e krijuese, të komunikojnë dhe të ndërtojnë marrëdhënie të shëndetshme emocionale me të tjerët duke siguruar kështu një jetë të shëndetshme personale.
Letërsi 10
Teksti shkollor “Letërsi 10” u drejtohet nxënësve të shkollave të mesme të cilët kanë përzgjedhur të studiojnë lëndën e letërsisë në një stad më të avancuar. Ky tekst është i ndërtuar në dy pjesë me nga 4 module përkatëse. Modulet trajtojnë procesin e krijimit të veprave përkatësisht: “Skënderbeu” i autorit Sabri Godo dhe “Jul Qezari” i Shekspirit; parimet e studimit të veprave dhe analizë të thelluar të secilës prej tyre. Gjithashtu, ky tekst lë hapësira për të diskutuar teza të ndryshme mbi veprat që prezanton dhe nxit punën e pavarur të nxënësve, si dhe projektet kërkimore në grupe. Parim bazë i këtij teksti është studimi i veprës si i tillë, megjithatë ndihmohet nga rekuizitat që kanë sjellë krijimin e veprës.
Gjuhë Shqipe dhe Letërsi 10
Teksti shkollor për lëndën “Gjuhë Shqipe dhe Letërsi 10” është hartuar bazuar mbi programin mësimor të miratuar nga Ministria e Arsimit dhe e Shkencës. Parimet bazë të krijimit të këtij teksti mësimor janë: aftësimi i nxënësit për teknikat e të shkruarit dhe përvetësimi i shkallës së parë të themelit të shkrimit akademik, përmirësimi i aftësive komunikuese të nxënësve lidhur me tema të ndryshme për diskutim, rimarrja e njohurive të fushave të ndryshme gjuhësore, aftësimi i teknikave shprehëse të nxënësve, analiza e thelluar e veprave letrare. Teksti është i ndërtuar në 7 module sipas klasifikimit të llojeve të teksteve dhe zhvillon aftësitë e gjithsecilit prej nesh në fushat e analizës dhe krijimit. Libri motivon dhe stimulon punën në grupe në formën e projektit dhe kërkimeve, si dhe aftëson punën individuale dhe zhvillon të menduarin kritik të nxënësve. Ky tekst nuk i drejtohet vetëm nxënësve, por gjithsecilit që synon të ridimensionojë aftësitë shkruese, analitike, sintetizuese dhe kulturologjike.
Teste të zgjidhura - Kimi 9
Kimia është një shkencë e rëndësishme dhe ka të bëjë me substancat që rrethojnë mjedisin tonë. Si e tillë, kimia në klasën e nëntë përfshin më shumë njohuri dhe aftëson nxënësit në një nivel më të lartë. Për t’u ardhur në ndihmë nxënësve, për të punuar në mënyrë të pavarur, ju vjen në ndihmë teksti me teste të zgjidhura i realizuar në përputhje me programin mësimor dhe në mbështetje të tekstit bazë të kimisë së klasës së nëntë.
Po kështu, për nxënësit ka mjaft teste të pazgjidhura duke ju dhënë mundësinë për të bërë vetëvlerësimin e njohurive në lëndën e kimisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn